Държавен вестник, бр. 80, 2020 г., стр. 21

БРОЙ  80	
Д Ъ Р Ж А В Е Н  В Е С Т Н И К 	
СТР.  21  
• Свързва паметници и творби със съот­
ветстващите им художествени стилове и/или 
традиции.
• Проследява развитието на възгледите за 
гражданство и граждански права.
• Съпоставя еволюцията на правата и сво­
бодите на гражданите в различните общества.
• Обяснява сходства и различия в начи­
ните на живот и в ценностите на отделни 
общества и групи.
• Обяснява последици от откритията на 
науката, техниката и технологиите.
• Оценява идеи и действия на личности 
в историята.
• Дава примери за глобални проблеми на 
човечеството и подходи за разрешаването им.
• Интерпретира и преструктурира информа­
ция от разнообразни исторически източници.
• Обяснява връзката между исторически 
събития и тяхното художествено пресъздаване.
• Критично оценява достоверността на 
информацията, която използва.
• Подбира и използва основни понятия при 
описание, сравнение и анализ на събития и 
процеси.
• Създава логически свързан и правилно 
структуриран писмен текст върху разнообразни 
исторически източници или отговор на въпрос 
по исторически проблем.
V. ФОРМАТ НА ИЗПИТА
Държавният зрелостен изпит се провежда 
под формата на тест, включващ 26 задачи, 
сред които:
• тестови задачи с избираем отговор;
• тестови задачи с кратък свободен отговор;
• тестови задачи с разширен свободен 
отговор;
• създаване на свързан писмен текст върху 
разнообразни исторически източници или 
отговор на въпрос по исторически проблем 
по избор на зрелостниците.
Разпределението по видове задачи, разпре­
делението на задачите по познавателни равни­
ща, както и разпределението на общия брой 
точки между отделните задачи се определят в 
спецификацията, разработена в съответствие 
с изискванията на държавния образователен 
стандарт за оценяване на резултатите от обу­
чението на учениците
VI. ОЦЕНЯВАНЕ
Максималният брой точки от държавния 
зрелостен изпит е 100.
Резултатите от изпита се записват в точки 
като процент от максималния брой точки. 
Изпитът се приема за успешно положен 
при резултат, равен или по-висок от 30% от 
максималния брой точки.
Приложение № 22 
към чл. 18, т. 7
УЧЕБНО-ИЗПИТНА ПРОГРАМА ЗА ДЪРЖА­
ВЕН ЗРЕЛОСТЕН ИЗПИТ ПО ГЕОГРАФИЯ 
И ИКОНОМИКА
I. ВИД НА ИЗПИТА
Държавният зрелостен изпит е писмен и 
анонимен.
II. ПРОДЪЛЖИТЕЛНОСТ
Държавният зрелостен изпит е с продъл­
жителност четири астрономически часа.
III. УЧЕБНО СЪДЪРЖАНИЕ
Държавният зрелостен изпит включва 
учебното съдържание от задължителните мо­
дули на профилиращия предмет, изучавани в 
класовете от втори гимназиален етап:
1. Модул Природноресурсен потенциал. Ус-
тойчиво развитие.
2. Модул Геополитическа и обществена 
култура.
3. Модул Съвременно икономическо развитие.
4. Модул Европа, Азия и България.
5. Модул България и регионална политика.
6. Модул Географска и икономическа инфор-
мация.
IV. ОЦЕНЯВАНИ КОМПЕТЕНТНОСТИ
• Обяснява възможностите за опазване и 
възстановяване на природноресурсния потен­
циал на Земята.
• Проследява еволюцията на идеята за 
устойчивото развитие на планетата.
• Доказва взаимовръзката между природни, 
демографски и социални проблеми.
• Изследва природни, демографски и со­
циални проблеми.
• Посочва примери за приложение на кон­
цепцията за устойчиво развитие.
• Оценява природноресурсния потенциал 
като фактор за развитие на стопанска дейност.
• Дискутира проблеми на устойчивото 
развитие в контекста на политиките на ЕС.
• Познава геополитически и икономически 
концепции за развитието на обществото.
• Дава примери за влиянието на геополи­
тиката върху икономическото развитие.
• Диференцира тенденциите в демографско­
то и геополитическото развитие на глобално 
и регионално равнище.
• Подбира и систематизира информация 
за демографско и селищно развитие.
• Изразява мнение за демографски пробле­
ми и за демографска политика на глобално 
и регионално равнище.
• Познава съвременната политическа и 
икономическа организация на регионите и 
типологията на страните.
• Интерпретира проявлението на глобал­
ните проблеми на регионално равнище и 
влиянието им върху развитието на обществото.